malaki pa ang magugugol mo sa pakikipag usapin ng isang taon kay sa magbayad ng makasampu ng hinihiling ng mga paring puti. marahil ay gantihin ka naman nila ng misa. ipagpalagay mong ang tatlong pung pisong iyan ay natalo sa sugal, kayay nahulog sa tubig at kinain ng buwaya. ang ani ay naging masagana, nabili sa mabuting halaga, at inisip ni tales ang magtayo ng isang bahay na tabla sa nayon ng sapang, ng bayang tiani, na kalapit ng san diego. nakaraan ang isa pang taon at dumating ang isa pang mabuting ani, at dahil sa paganito pagayong sanhi ay ginawa ng mga prayle na limang pung piso ang canon na pinagbayaran naman ni tales upang huwag silang magkagalit at sa dahilang umasang maipagbibili sa mabuting halaga ang asukal.